Όνομα: **ΜΑΜΑΛΙΓΚΑΣ Γ. & ΣΙΑ Ε.Ε.** Email: [info@aimed.gr](mailto:info@aimed.gr) Δημοσιεύθηκε: 21-05-2024

Άρθρο: 2η διαβούλευση για προμήθεια «ΝΟΣΟΚΟΜΕΙΑΚΩΝ ΚΛΙΝΩΝ»

Αξιότιμοι κκ!

Κατόπιν ανάγνωσης των προδιαγραφών της 2ΗΣ ΔΗΜΟΣΙΑΣ ΔΙΑΒΟΥΛΕΥΣΗΣ ΓΙΑ ΤΗΝ ΠΡΟΜΗΘΕΙΑ «ΝΟΣΟΚΟΜΕΙΑΚΩΝ ΚΛΙΝΩΝ» με αρ. 2024DIAB28358, διαπιστώσαμε ότι παρακάτω τεχνικές προδιαγραφές είναι αδικαιολόγητες και ιδιαίτερα περιοριστικές του ανταγωνισμού με αποτέλεσμα να αποτρέπουν να επιτευχθεί η μέγιστη δυνατή συμμετοχή προμηθευτών και η ανάπτυξη συνθηκών υγειούς ανταγωνισμού στον διαγωνισμό.

Άρθρο 54 Τεχνικές προδιαγραφές παρ. 2:

«Οι τεχνικές προδιαγραφές εξασφαλίζουν ισότιμη πρόσβαση των οικονομικών φορέων στη διαδικασία σύναψης σύμβασης και δεν έχουν ως αποτέλεσμα τη δημιουργία αδικαιολόγητων εμποδίων στο άνοιγμα των δημόσιων συμβάσεων στον ανταγωνισμό».

Οι τεχνικές προδιαγραφές να καταρτίζονται με τέτοιον τρόπο, ώστε να αποφεύγεται ο τεχνητός περιορισμός του ανταγωνισμού μέσω απαιτήσεων που ευνοούν συγκεκριμένο οικονομικό φορέα, αντικατοπτρίζοντας βασικά χαρακτηριστικά των αγαθών, υπηρεσιών ή έργων που παρέχονται συνήθως από τον οικονομικό φορέα αυτόν.

Με άλλα λόγια, ο προσδιορισμός των τεχνικών προδιαγραφών θα πρέπει να γίνεται κατά τέτοιον τρόπο, ώστε ταυτόχρονα με την επίτευξη του ζητούμενου αποτελέσματος να διασφαλίζεται η προώθηση του ευρύτερου δυνατού ανταγωνισμού μεταξύ των οικονομικών φορέων.

Θα πρέπει, μάλιστα, οι τεχνικές απαιτήσεις να είναι διατυπωμένες με την αναγκαία ευελιξία, ώστε να επιτρέπουν και να καθιστούν αποδεκτές άλλες συμβατές, καινοτόμες και οικονομικές συμφέρουσες λύσεις, που ικανοποιούν τις ευρύτερες απαιτήσεις της σύμβασης.

Με βάση τα παραπάνω και κατά την ανάγνωση των τεχνικών χαρακτηριστικών των Νοσοκομειακών Κλινών παρατηρήθηκε ότι οι συγκεκριμένες προδιαγραφές φωτογραφίζουν ένα συγκεκριμένο προϊόν και αποκλείουν ένα μεγάλο εύρος πολύ αξιόλογων μοντέλων.

Για τον λόγο αυτό αιτούμεθα τον επαναπροσδιορισμό τους με σκοπό την ανάπτυξη υγειούς ανταγωνισμού μεταξύ των οικονομικών φορέων.

**ΠΡΟΔΙΑΓΡΑΦΗ 1:**

1. Οι διαστάσεις της κλίνης να είναι: οι εσωτερικές 200x90 cm περίπου

οι εξωτερικές 215x97 cm

Η συγκεκριμένη προδιαγραφή περιορίζει πολύ τη συμμετοχή και άλλων εταιρειών με μικρή απόκλιση στις διαστάσεις της κλίνης. Για την ευρύτερη συμμετοχή των εταιρειών προτείνουμε την εξής τροποποίηση:

«1. Οι διαστάσεις της κλίνης να είναι: οι εσωτερικές 200x90 cm περίπου

οι εξωτερικές 215x97 cm με απόκλιση διαστάσεων έως ±10%»

**ΠΡΟΔΙΑΓΡΑΦΗ 2:**

2. Η κλίνη να είναι μεταλλικής κατασκευής βαρέως τύπου, βαμμένη με ηλεκτροστατική βαφή. Ο εξωτερικός σκελετός να είναι ενιαίος και από σωλήνα 50x30x2 mm. Tα εσωτερικά να είναι ερεσείνωτα από σωλήνα 30x30 mm.

Για την ευρύτερη συμμετοχή των εταιρειών προτείνουμε την εξής τροποποίηση:

«2. Η κλίνη να είναι μεταλλικής κατασκευής βαρέως τύπου, βαμμένη με ηλεκτροστατική βαφή. Ο εξωτερικός σκελετός να είναι ενιαίος και από σωλήνα 50x30x2 mm περίπου. Tα εσωτερικά να είναι ερεσείνωτα από σωλήνα 30x30 mm περίπου.»

**ΠΡΟΔΙΑΓΡΑΦΗ 5:**

5. Η επιφάνεια κατάκλισης να αποτελείται από τέσσερα(4) τμήματα:

τρία (3)κινητά (ποδιών-κεφαλής-γονάτων) και ενός (1) σταθερού.

Οι κινήσεις των τμημάτων της κλίνης να εκτελούνται ηλεκτρικά και ως εξής

-Ανύψωση πλάτης 0-80ο

-Γωνίωση ποδιών (fowler) έως 40ο

-Αυξομείωση ύψους του επιπέδου της κλίνης 55-85 cm

Να εκτελείται επιπρόσθετη κίνηση ανάκλησης ποδιών χειροκίνητα με σκαλιέρα.

Σχετικά με την λειτουργία ανύψωσης της πλάτης, το μέγιστο επιθυμητό που χρειάζεται για έναν ασθενή είναι έως 70ο. Μεγαλύτερη κλίση δεν είναι απαραίτητη και φωτογραφίζει συγκεκριμένη κλίνη της αγοράς. Επίσης, όσον αφορά την λειτουργία αυξομείωσης του ύψους του επιπέδου της κλίνης, προτείνουμε το ελάχιστο να ξεκινάει από τουλάχιστον 40 εκατοστά καθώς με την προσθήκη του στρώματος το ύψος φτάνει τα 52 εκατοστά τουλάχιστον, ενώ με ελάχιστο ύψος 55 εκατοστών, με το στρώμα φτάνει τα 57 εκατοστά και έτσι ασθενείς χαμηλού αναστήματος θα δυσκολευτούν πολύ να σηκωθούν από την κλίνη. Για την ευρύτερη συμμετοχή των εταιρειών προτείνουμε την εξής τροποποίηση:

«5. Η επιφάνεια κατάκλισης να αποτελείται από τέσσερα(4) τμήματα:

τρία (3)κινητά (ποδιών-κεφαλής-γονάτων) και ενός (1) σταθερού.

Οι κινήσεις των τμημάτων της κλίνης να εκτελούνται ηλεκτρικά και ως εξής

-Ανύψωση πλάτης 0-70ο

-Γωνίωση ποδιών (fowler) έως 40ο

-Αυξομείωση ύψους του επιπέδου της κλίνης 40-80 cm

Να εκτελείται επιπρόσθετη κίνηση ανάκλησης ποδιών χειροκίνητα με σκαλιέρα ή ηλεκτροκίνητα.»

**ΓΕΝΙΚΟΙ ΟΡΟΙ, ΟΡΟΣ 3:**

Αιτούμεθα επίσης, την προαιρετική ζήτηση της πιστοποίησης κατά ISO 27001/ 27701, ISO 50001, ISO 45001 διότι δεν έχει σχέση με την προμήθεια του συγκεκριμένου είδους, και γενικότερα με προμήθειες ιατροτεχνολογικού εξοπλισμού σε δημόσιες συμβάσεις .

Συγκεκριμένα ο γενικός όρος Νο 3 αναφέρει:

3. Οι εταιρείες να είναι πιστοποιημένες κατά ΕΝ ΙSΟ 9001, ΕΝ ΙSΟ 13485,ΕΝ ΙSΟ 14001,για διακίνηση και τεχνική υποστήριξη.

Οι κατασκευάστριες εταιρείες να είναι πιστοποιημένες και κατά ΙSΟ 27001, ISO 27701, ISO 50001, ΕΝ 45001.

Να είναι εγγεγραμμένες στο μητρώο παραγωγών ηλεκτρικού και ηλεκτρονικού εξοπλισμού, βάσει του Νόμου 2939/2001 και του Προεδρικού Διατάγματος 117/2004.

Οι εταιρείες που δεν είναι οι ίδιες κατασκευάστριες των ειδών αλλά διακινητές αυτών, εκτός των παραπάνω δικαιολογητικών που απαιτούνται για τους ίδιους και τις κατασκευάστριες εταιρείες που αντιπροσωπεύουν, πρέπει να συμμορφώνονται σύμφωνα με την Υπουργική Απόφαση ΔΥ/8Δ/ΓΠ1348/2004 (ΦΕΚ 328/16-01-24) περί διακίνησης Ιατροτεχνολογικού εξοπλισμού. Να κατατεθούν τα αντίστοιχα πιστοποιητικά.

Η εταιρεία μας, ΜΑΜΑΛΙΓΚΑΣ Γ. & ΣΙΑ Ε.Ε. “AIMED MEDICAL E.E.”, έχει καθιερώσει και εφαρμόζει Σύστημα Διαχείρισης Ποιότητας με πιστοποίηση κατά τα πρότυπα ISO 9001:2015 και ISO 13485:2016 για διακίνηση και τεχνική υποστήριξη ιατροτεχνολογικών προϊόντων. Επιπλέον, διαθέτει Σύστημα Περιβαλλοντικής Διαχείρισης με πιστοποίηση κατά το Πρότυπο ISO 14001:2015 και συμμορφώνεται σύμφωνα με την Υπουργική Απόφαση ΔΥ/8Δ/ΓΠ1348/04(ΦΕΚ 32Β/16-1-04) περί διακίνησης Ιατροτεχνολογικού εξοπλισμού

Επιπλέον, ο κατασκευαστικός οίκος είναι πιστοποιημένος κατά ΙSΟ 9001 και ΙSΟ 13485.

Αιτούμεθα να παραληφθεί ή άλλως ζητηθεί προαιρετικά ο συγκεκριμένος όρος για τις πιστοποιήσεις ISO 27701, ISO 27001, ISO 50001 και ISO 45001. Διότι δεν έχει κανένα κλινικό όφελος, δεν είναι υποχρεωτικό για δημόσιες συμβάσεις ιατροτεχνολογικού εξοπλισμού ούτε προσθέτει κάποιο πλεονέκτημα στον φορέα σας.

Οι αναθέτουσες αρχές αντιμετωπίζουν τους οικονομικούς φορείς ισότιμα και χωρίς διακρίσεις και ενεργούν με διαφάνεια, τηρώντας την αρχή της αναλογικότητας, της αμοιβαίας αναγνώρισης, της προστασίας του δημόσιου συμφέροντος, της προστασίας των δικαιωμάτων των ιδιωτών, της ελευθερίας του ανταγωνισμού και της προστασίας του περιβάλλοντος και της βιώσιμης και αειφόρου ανάπτυξης. Ο σχεδιασμός των διαδικασιών σύναψης συμβάσεων δεν γίνεται με σκοπό την εξαίρεσή τους ή τον τεχνητό περιορισμό του ανταγωνισμού. Ο ανταγωνισμός θεωρείται ότι περιορίζεται τεχνητά όταν οι διαδικασίες σύναψης συμβάσεων έχουν σχεδιαστεί με σκοπό την αδικαιολόγητα ευνοϊκή ή δυσμενή μεταχείριση ορισμένων οικονομικών φορέων.

Οι αναθέτουσες αρχές λαμβάνουν τα αναγκαία μέτρα ώστε να διασφαλίζεται η αποτελεσματικότητα των διαδικασιών σύναψης δημοσίων συμβάσεων και η χρηστή δημοσιονομική διαχείριση των διατιθέμενων προς το σκοπό αυτό δημοσίων πόρων για τους λόγους αυτούς αιτούμεθα την τροποποίηση του συγκεκριμένου όρου, διότι οι πιστοποιήσεις σύμφωνα με τα πρότυπα ISO 27701, ISO 27001 ISO 50001 και ISO 45001 δεν έχουν σχέση με το αντικείμενο της συγκεκριμένης προμήθειας και προτείνουμε να απαλειφθεί η απαίτησή τους ή να ζητηθούν προαιρετικά.

Το ISO 27001 αποτελεί διεθνές πρότυπο για την ασφάλεια και προστασία των πληροφοριών ενός οργανισμού. Σκοπός του προτύπου είναι να εξασφαλίσει πως η επιχείρηση διατηρεί την εμπιστευτικότητα, ακεραιότητα και διαθεσιμότητα των πληροφοριών της, στο σύνολο των ενδιαφερόμενων μελών της, τόσο στο εσωτερικό όσο και στο εξωτερικό της περιβάλλον. Στο πρότυπο αυτό περιγράφονται οι απαιτήσεις για την εφαρμογή και συνεχή βελτίωση ενός Συστήματος Διαχείρισης Ασφάλειας Πληροφοριών, σε οργανισμούς και επιχειρήσεις ανεξαρτήτου μεγέθους και τομέα δραστηριοτήτων, που θέλουν να διασφαλίσουν τα δεδομένα τους (οικονομικά, τεχνογνωσία, στοιχεία εργαζομένων, πληροφορίες που ανταλλάσσουν με τρίτα μέρη).

Το διεθνές πρότυπο αποτελεί επέκταση των προτύπων ISO 27001 και ISO 27002 και σχεδιάστηκε, προκειμένου να ενισχύσει το υφιστάμενο σύστημα διαχείρισης ασφάλειας πληροφοριών με πρόσθετες απαιτήσεις, ώστε να αναπτυχθεί ένα ολοκληρωμένο Σύστημα Διαχείρισης Ασφάλειας Πληροφοριών και Προστασίας Προσωπικών Δεδομένων.

Το ISO 27701 ορίζει τις απαιτήσεις διαχείρισης των προσωπικών δεδομένων και παρέχει κατευθυντήριες οδηγίες για τους υπευθύνους επεξεργασίας και τους εκτελούντες την επεξεργασία δεδομένων προσωπικού χαρακτήρα.

Εφαρμόζεται σε όλους τους οργανισμούς που επιθυμούν να διασφαλίσουν, παράλληλα με την ασφάλεια πληροφοριών, την προστασία των προσωπικών δεδομένων των εργαζομένων, των πελατών και των συνεργατών τους. Ήδη, στη χώρα μας, έχει τεθεί σχετικό θεσμικό πλαίσιο για την υποχρεωτική εφαρμογή του στον κλάδο εκπαίδευσης, το οποίο αναμένεται να επεκταθεί και σε υπόλοιπους κλάδους δραστηριοτήτων.

Τονίζεται ότι προκειμένου μία επιχείρηση να πιστοποιηθεί κατά ISO 27701, πρέπει να διαθέτει ήδη πιστοποίηση ISO 27001 ή να επιλέξει την παράλληλη πιστοποίησή της με βάση τα δύο πρότυπα.

Σύμφωνα με τα παραπάνω αντιλαμβάνεστε ότι η συγκεκριμένη σύμβαση δεν διαχειρίζεται προσωπικά δεδομένα ούτε ασθενών και ούτε του Φορέα, πέρα των δεδομένων που δημοσιοποιούνται στην ΔΙΑΥΓΕΙΑ.

Το ISO 50001 είναι ένα διεθνές πρότυπο για την εφαρμογή Συστημάτων Διαχείρισης Ενέργειας (ΣΔΕ) που συμβάλλει στη μείωση της κατανάλωσης της ενέργειας, την ελαχιστοποίηση του περιβαλλοντικού αποτυπώματος μιας επιχείρησης και τη μείωση του κόστους, προωθώντας τη βιώσιμη χρήση της ενέργειας. Ομοιότητα που παρουσιάζει η δομή του με την αντίστοιχη του ISO 14001 που κατέχουν μικρές επιχειρήσεις

Το πρότυπο ISO 45001 παρέχει ένα πλαίσιο για τη διαχείριση των θεμάτων Υγείας & Ασφάλειας της Εργασίας, για την πρόληψη εργατικών ατυχημάτων και ασθενειών και τη διατήρηση ασφαλών και υγιεινών συνθηκών εργασίας σε μια επιχείρηση.

Προτείνουμε να αξιολογηθούν τα παραπάνω πρότυπα με βάση όσα αναφέρθηκαν ώστε να μπορεί να αναπτυχθεί ο ανταγωνισμός και να συμμετάσχουν περισσότερες εταιρείες. Για τους παραπάνω λόγους, αιτούμαστε τη διαγραφή της απαίτησης όσον αφορά τα προαναφερόμενα ISO (27001, 27701, 50001,45001). H διατήρηση της απαίτησης αυτής θα περιορίσει την συμμετοχή στον διαγωνισμό σε μία μόνο εταιρία.

Ομοίως άλλοι Δημόσιοι Φορείς πραγματοποιήσαν την συγκεκριμένη διόρθωση προς όφελος του δημοσίου συμφέροντος αλλά και της σύννομης διαδικασίας.

Με εκτίμηση,

Παναγιώτα Παπαδάκη

AIMED ΙΑΤΡΙΚΟΣ ΕΞΟΠΛΙΣΜΟΣ

Ασημακοπούλου 31, Αγία Παρασκευή 15342, Αθήνα

Τ +302106009573

F +302106009223

E-mail [info@aimed.gr](mailto:info@aimed.gr)

Όνομα**: ΙΑΤΡΙΚΗ ΜΕΡΙΜΝΑ & ΥΓΕΙΑ ΑΕ** Email: [iatriki@iatrikimerimna.com](mailto:iatriki@iatrikimerimna.com) Δημοσιεύθηκε: 20-05-2024

Άρθρο: 2ης ΔΗΜΟΣΙΑΣ ΔΙΑΒΟΥΛΕΥΣΗΣ ΓΙΑ ΤΗΝ ΠΡΟΜΗΘΕΙΑ «ΝΟΣΟΚΟΜΕΙΑΚΩΝ ΚΛΙΝΩΝ» CPV: 33192120-9.

Αξιότιμοι κύριοι/κυρίες,

Κατόπιν προσεκτικής μελέτης των αναρτημένων τεχνικών προδιαγραφών του νοσοκομείου σας στο πλαίσιο της 2ης δημόσιας διαβούλευσης για προμήθεια Νοσοκομειακών κλινών, σας υποβάλλουμε κατωτέρω τις προτάσεις μας που αποσκοπούν στην βελτίωση καθώς και στο “άνοιγμα” των προδιαγραφών γεγονός που θα επιτρέψει την ευρεία συμμετοχή στον διαγωνισμό και την ανάπτυξη υγιούς ανταγωνισμού, προς όφελος του νοσοκομείου.

Στην προδιαγραφή 1. Προτείνουμε οι διαστάσεις της κλίνης να είναι : ΠΕΡΙΠΟΥ 215χ97 cm (εξωτερικές) και 200χ90cm (εσωτερικές).

Στην προδιαγραφή 9. Προτείνουμε την αναδιατύπωσή της, σε Να δέχεται κάγκελα.

Στην προδιαγραφή 11. Προτείνουμε να διαθέτει στο τμήμα κεφαλής δύο (2) υποδοχές οροστήλης στο σκελετό της κλίνης και δύο (2)υποδοχές οροστήλης στο τμήμα της πλάτης στην επιφάνεια κατάκλισης.

Στους ΓΕΝΙΚΟΥΣ ΟΡΟΥΣ στην προδιαγραφή 3. Προτείνουμε Οι εταιρείες να είναι πιστοποιημένες κατά ΕΝ ISO 9001, 13485, 14001 για διακίνηση και τεχνική υποστήριξη και να συμμορφώνονται σύμφωνα με την Υπουργική Απόφαση ΔΥ/8Δ/ΓΠ1348/2004 (ΦΕΚ 328/16-01-24) περί διακίνησης Ιατροτεχνολογικού εξοπλισμού. Οι κατασκευάστριες εταιρείες να είναι πιστοποιημένες να είναι πιστοποιημένες κατά ΕΝ ISO 9001, 13485, 14001 για διακίνηση και τεχνική υποστήριξη. Να κατατεθούν τα αντίστοιχα πιστοποιητικά.

Σας ευχαριστούμε για την προσοχή σας και παραμένουμε στη διάθεσή σας για κάθε συμπληρωματική πληροφορία ή διευκρίνιση.

Με εκτίμηση,

Καραγιάννη Δέσποινα

Τμήμα Πωλήσεων

Όνομα: **ΔΗΜΗΤΡΑ ΘΕΟΔΩΡΟΥ** Email: [dtheodorou@enamed.gr](mailto:dtheodorou@enamed.gr) Δημοσιεύθηκε: 16-05-2024

Άρθρο: ΠΡΟΤΑΣΕΙΣ EnaMed στην διαβούλευση για τις κλίνες

Κύριοι

Σχετικά με την ΔΙΕΝΕΡΓΕΙΑ 2ης ΔΗΜΟΣΙΑΣ ΔΙΑΒΟΥΛΕΥΣΗΣ ΓΙΑ ΤΗΝ ΠΡΟΜΗΘΕΙΑ «ΝΟΣΟΚΟΜΕΙΑΚΏΝ ΚΛΙΝΩΝ» CPV: 33192120-9. ,ΥΠ ΑΡ. 2024DIAB28358 επιτρέψτε μας να αναφέρουμε τα εξής:

 Η εταιρεία μας αντιπροσωπεύει τα τελευταία χρόνια τον Γερμανικό οίκο https://www.stiegelmeyer.com/en/ την ποιότητα των κλινών του οποίου επέλεξαν και απολαμβάνουν ήδη οι ασθενείς δημόσιων νοσοκομείων ενδεικτικά :

 Επτακόσιές εβδομήντα πέντε κλίνες νοσηλείας (775 ΤΜΧ) & 34 κλίνες για ΜΕΘ/ΜΑΦ , επέλεξε το 2020 το ΙΔΡΥΜΑ ΣΤΑΥΡΟΣ ΝΙΑΡΧΟΣ για το νοσοκομείο ΕΥΑΓΓΕΛΙΣΜΟΣ κι όλες του ΓΕΡΜΑΝΙΚΟΥ ΟΙΚΟΥ STIEGELMEYER https://www.youtube.com/watch?v=qpKhblWJ2ng&t=14s

 3 νέα νοσοκομεία (ΚΟΜΟΤΗΝΗ-ΘΕΣ/ΝΙΚΗ-ΣΠΑΡΤΗ) επέλεξε επίσης το ΙΔΡΥΜΑ ΣΤΑΥΡΟΣ ΝΙΑΡΧΟΣ για να εξοπλίσει με την απαράμιλλη ποιότητα του ΓΕΡΜΑΝΙΚΟΥ ΟΙΚΟΥ STIEGELMEYER

 Στην ΒΟΡΕΙΑ ΕΛΛΑΔΑ ήδη σε πρόσφατους διαγωνισμούς ΕΣΠΑ στο ΓΕΝΙΚΟ ΝΟΣΟΚΟΜΕΙΟ ΚΟΜΟΤΗΝΗΣ «ΣΙΣΜΑΝΟΓΛΕΙΟ» & ΣΤΟ ΠΑΝΕΠΙΣΤΗΜΙΑΚΟ ΝΟΣ ΑΛΕΞΑΝΔΡΟΥΠΟΛΗΣ κατακυρώθησαν και λειτουργούν αρκετές κλίνες του ιδίου κατασκευαστικού οίκου STIEGELMEYER

Η εταιρεία μας έχει αναλάβει και την πλήρη συντήρηση των συστημάτων αυτών , έχουμε δηλαδή εμπειρία πέρα από τις μικρές εγκαταστάσεις και στην διαχείριση μεγάλων Project και συντονισμό παραδόσεων σε εν λειτουργία νοσοκομεία.

Θεωρούμε λοιπόν ότι αξίζει την προσοχή μας η σημερινή σας επένδυση διότι μόνο μια σύγχρονη κλίνη μπορεί

• να ΑΝΑΒΑΘΜΙΣΕΙ ΑΛΗΘΙΝΑ ΤΗΝ ΠΟΙΟΤΗΤΑ ΥΠΗΡΕΣΙΩΝ ΥΓΕΙΑΣ

• να ΒΟΗΘΑ ΤΟ ΙΑΤΡΙΚΟ ΚΑΙ ΝΟΣΗΛΕΥΤΙΚΟ ΛΕΙΤΟΥΡΓΗΜΑ, στην ΚΙΝΗΤΟΠΟΙΗΣΗ ΤΟΥ ΑΣΘΕΝΗ ΜΕ ΑΣΦΑΛΕΙΑ και

• να ΜΗ ΚΑΤΑΠΟΝΕΙ το ΝΟΣΗΛΕΥΤΙΚΟ ΠΡΟΣΩΠΙΚΟ

Επιτρέψτε μας λοιπόν κάποια σχόλια επί των τεχνικών προδιαγραφών (η αναφορά γίνεται σε παραγράφους που αντιστοιχούν στην δική σας αρίθμηση):

1. οι εξωτερικές διαστάσεις να είναι <1 μ ώστε να μην αποκλείει εκ των προτέρων την συμμετοχή μας για μερικά εκατοστά (το δικό μας μοντέλο εχει εξωτερικές διαστάσεις 99,7 εκ εναντι 97 που ζητάτε)

2. η λεπτομέρεια για το πάχος του σωλήνα είναι περιττή , να διαγραφεί δεν συνάδει με καμία ευρωπαϊκή οδηγία ότι οι κλίνες πρέπει να έχουν τέτοιο πάχος σωλήνα

3. ομοίως με το πλέγμα….παραπέμπει σε παλαιού τύπου κλίνες

4. Ομοίως και για τον σωλήνα στις μετώπες …..

5. -Ανύψωση πλάτης εως 70 μοίρες κι όχι 80 (κίνδυνο να πέσει ο ασθενής μπροστά, πίεση στην κοιλιακή χώρα κτλ)

-γωνίωση ποδιών τουλάχιστον 30 μοίρες (αντι εως 40 μοίρες που ζητάτε)

-αυξομείωση ύψους :η κινητοποίηση του ασθενή με ασφάλεια και χωρίς την καταπόνηση του νοσηλευτή είναι από τα βασικότερα που επιδιώκει κάποιος από μια σύγχρονη κλίνη και στόχος είναι να φτάνει οσο πιο χαμηλα ώστε να μπορεί να σηκωθεί κι ο μικροκαμωμένος ασθενης (το 55 εκ που ζητάτε και πανω σε αυτό θα μπει και το στρώμα 14 εκ ως ζητάτε παρακάτω στην προδ 14 καθιστά πολύ ψηλο κι επικύνδινο το υψος !!ομοιως για να μην σκύβει/καταπόνηση ο φροντιστής ορθως το έχετε -85 προτείνουμε μια μικρη απόκλιση για να μ ην μας απορρίπτει οπότε τελικά να είναι :αυξομείωση ύψους από 36-80 εκ τουλάχιστον (με ρόδες των 125 χιλ , ή 38-82 εκ με ρόδες των 150 χιλ αν τυχόν τροποποιήσετε την προδ 8)

6. όπως είναι

7. Να συμπληρθωθει για το ενσύρματο… ΜΕ ΚΑΛΩΔΙΟ ΤΥΠΟΥ ΣΠΥΡΑΛ ΓΙΑ ΝΑ ΜΗΝ ΣΈΡΝΕΤΑΙ (ΚΙΝΔΥΝΟΣ ΦΘΟΡΑΣ/ΕΜΠΛΟΚΗΣ…)

8. Ως εχει

9. η ασφάλεια των ασθενών επιβάλει να έχετε ενσωματωμένα κάγκελα…ζητήστε μας ή δείτε στην ιστοσελίδα μας τι σας εξυπηρετεί αναλόγως του προϋπολογισμού σας καθώς κάθε τύπος έχει τα θετικά κι αρνητικά του, ευχαρίστως να σας ενημερώσουμε διεξοδικότερα

10. Ως εχει

11. Ως εχει

12. Ως εχει

13. Ως εχει

14. Για την προστασία ασθενή από πτώση είναθ σημαντικό να μην βουλιάζει με την πολύ χρήση το στρώμα ,αυτό προλαμβάνεται με το να συμπληρώσετε το εξης : Το στρώμα να είναι κατασκευασμένο από αφρώδες υλικό αρίστης ποιότητας με άνω στρώμα από viscoelastic υλικό και πυκνότητας τουλάχιστον 40kg/ m3 που να εξασφαλίζει προστασία από κατακλίσεις και να διαθέτει μεγαλύτερη σκληρότητα/πυκνότητα κατά μήκος του κι από τις δύο πλευρές που να συγκρατούν ελαφρώς προς τα μέσα τον ασθενή κατά την έγερσή του από την κλίνη προστατεύοντάς του από πτώση (να γλιστρήσει) .Να περιγραφτεί αναλυτικά.»

15. Καλυπτεται από την 14 ως προαναφέρθηκε

16. Δεν πρεπει να γυρίζει ένα είναι συγρχονο στρωμα ως περιγράψαμε στην 14

Επισης λειπουν κι ισως ενδιαφερει :

-να διαθέτει ενσωματωμένη μπαταρία για λειτουργία κατά την διακίνηση/διακοπή ρεύματος

-να έχει ηχητική επισήμανση οταν τα φρένα δεν είναι ενεργοποιημένα και η κλίνη είναι στη πρίζα για προστασία των ασθενών από πτώση και προστασία των πριζών

- Να διαθέτει ενσωματωμένη μηχανική επέκταση της επιφάνειας κατάκλισης μήκους τουλάχιστον 18cm, έτσι ώστε να μπορεί να χρησιμοποιηθεί σε ψηλότερους ασθενείς και να συνοδεύεται με προσθήκη στρώματος για την επέκταση αυτή. Να προσφερθεί προς επιλογή.

Οσο αφορά τους ΓΕΝΙΚΟΥ ΟΡΟΥΣ: Αυτά που ζητάτε δεν συνάδουν με την ΕΚΑΠΥ και να διαγραφούν φωτογραφίζουν συγκεκριμένο προμηθευτή και είναι ανευ αντικειμένου .

Να παραμείνουν μόνο τα σχετικά που είναι τα ISO 9001 &ISO 13485 για προμηθευτή και κατασκευαστή , κάθε άλλο απλα επιθυμητό.

Επίσης ο προμηθευτής να είναι εγγεγραμμένος σε οργανισμό ΑΝΑΚΥΚΛΏΣΗΣ .

Η εγγύηση να είναι στα 2 έτη για να μην επιβαρυνθεί ο προϋπολογισμό σας

Χρόνος παράδοσης 3 μήνες

Ευελπιστώντας ότι τα προαναφερόμενα θα συμβάλλουν στην αναβάθμιση υπηρεσιών υγείας καθώς στην κλίνη περνά το 80 % του χρόνου του ο κλινήρης ασθενής, θεωρούμε ότι αξίζει την προσοχή σας

Στη διάθεσή σας,

Δήμητρα Θεοδώρου

Βιοιατρικός μηχανικός/νόμιμη εκπρόσωπος

EnaMed ΙΑΤΡΙΚΑ ΕΙΔΗ μ/πη Ε.Π.Ε

ΑΜΑΡΟΥΣΙΟΥ-ΧΑΛΑΝΔΡΙΟΥ 86

15125 ΜΑΡΟΥΣΙ

ΑΘΗΝΑ

dtheodorou@enamed.gr

www.enamed.gr

ΤΗΛ 2160702085

ΚΙΝ. 6972442852

ΑΡ.ΓΕΜΗ 6938201000